Diari Oficial de la Generalitat Valenciana


Sumari del DOGV 7567, del 09-07-2015 (2015/6111)

RESOLUCIÓ de 18 de juny de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 140/14-AIA Sant Joanet.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6111


Data del document
:   18-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * impacte ambiental

RESOLUCIÓ de 18 de juny de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 140/14-AIA Sant Joanet. [2015/6111]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 140/14-AIA Sant Joanet.  
  
«Declaració d'impacte ambiental  
Expedient: 140/14-AIA.  
Títol: ampliació de la superfície d'emmagatzematge de VFVU descontaminats i implantació d'una estació de transferència de residus amb línia de tractament de RAEE.  
Promotor: Desguaces El Cordobés, SL.  
Autoritat substantiva: Ajuntament de Sant Joanet.  
Localització: polígon industrial Sant Joanet, C/ Sénia, 3 del terme municipal de Sant Joanet (València).  
Antecedents  
La mercantil compta amb llicència ambiental per a un centre autoritzat de tractament de vehicles fora d'ús, prèvia declaració d'impacte ambiental favorable amb condicionants (amb data 15 de juliol de 2008, exp. 96/07-AIA).  
Està inscrita en el registre general de gestors autoritzats de residus de la Comunitat Valenciana amb:  
- Núm. 87/CAT/VFU/CV Descontaminació de vehicles fora d'ús.  
  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a l'ampliació de la superfície d'emmagatzematge de VFVU descontaminats i implantació d'una estació de transferència de residus amb línia de tractament de RAEE.  
  
L'activitat ocuparà distintes parcel·les, amb les superfícies següents:  
  
- Estació de transferència de residus, inclosa la línia de RAEE.  
Amb una superfície de la parcel·la de 6.923 m², la superfície de l'activitat seria de 2.983 m².  
- Emmagatzematge de VFU ja descontaminats.  
Es realitzarà en 4 parcel·les contigües (parcel·les 11, 12, 15 i 16), coincidix la superfície de l'activitat amb les superfícies de les parcel·les de 6.210 m², de les quals prop de 2.800 m² estarien ocupats per VFVU i la resta per a accessos i circulació de maquinària.  
El certificat de compatibilitat urbanística indica que l'ús del sòl que es pretén realitzar en les 4 parcel·les per a l'emmagatzematge de VFU ja descontaminats és compatible amb el planejament urbanístic vigent i quant a l'estació de transferència de residus, esta instal·lació quedaria dins de la superfície per a la qual el promotor compta amb llicència d'activitat.  
Les següents activitats no es veuran modificades i compten amb llicència ambiental:  
- Parcel·la 01, parcel·la destinada a l'emmagatzematge de vehicles abans de ser descontaminats i nau dedicada a la descontaminació de vehicles.  
S'implantarà l'estació de transferència de residus (d'ara en avant ETR).  
- Parcel·la 17, nau d'emmagatzematge i venda de reposicions de 2a mà.  
Desguaces El Cordobés, SL, projecta ampliar les seues instal·lacions, per a:  
1. Incrementar la superfície destinada actualment a l'emmagatzematge de VFU ja descontaminats.  
L'activitat d'emmagatzematge de VFVU en les parcel·les per a les quals sol·licita ampliació de la llicència ambiental, consistix en la col·locació ordenada dels vehicles ja descontaminats, a la intempèrie, en estanteries dobles a tres alçàries. L'emmagatzematge es realitzarà sobre solera impermeable i amb pendent adequada per a conduir les aigües pluvials cap als decantadors.  
Es procedirà al desmuntatge dels components i de les peces susceptibles de reutilització com recanvis de 2a mà, per trobar-se en bon estat.  
  
La capacitat d'emmagatzematge de vehicles descontaminats és de 1.100 unitats.  
2. Implantació d'una ETR.  
En una part de la parcel·la 01 on actualment s'emmagatzemen VFU descontaminats es decidix implantar una ETR, que inclou una línia de tractament de RAEE:  
1. Emmagatzematge de RAEE considerats perillosos.  
2. Desballestament de RAEE no perillosos.  
La superfície afectada és de 2.983 m², i es donarà un servici complet d'arreplega de residus dels tallers d'automoció (també s'emmagatzemaran els residus que actualment s'emmagatzemen en el seu ecoparc).  
La instal·lació es projecta per a l'emmagatzematge de residus perillosos (RP) i residus no perillosos (RNP).  
La capacitat d'emmagatzematge de RP serà de 49 tn (RP d'automoció i RAEE perillosos, que s'emmagatzemaran sense cap tractament).  
Adequació de les parcel·les segons projecte  
L'activitat disposa de subministrament elèctric, abastiment d'aigua potable i connexions de sanejament per connexió a les infraestructures del polígon.  
Les aigües sanitàries que provenen dels lavabos i vestuaris aboquen sense tractament previ a la xarxa de clavegueram del polígon.  
Les aigües pluvials abans de l'abocament a la xarxa municipal de sanejament seran tractades al travessar una arqueta separadora de greixos/olis i sòlids (una per a cada zona). Compta amb dos arquetes de registre en l'exterior per a la presa de mostres.  
La parcel·la comptarà amb un tanca perimetral de 2,5 metres d'alçària.  
Quant a l'emmagatzematge dels residus perillosos:  
Es preveu la construcció d'una nau metàl·lica rectangular de 700 m², amb coberta a dos aigües i sense tancament lateral en tres costats de la nau, la solera de la nau estarà elevada almenys 0,3 m respecte a la superfície de la solera de la zona exterior per a evitar l'entrada d'aigües pluvials, l'entrada a la nau es realitzarà per mitjà de rampes.  
Quant a l'emmagatzematge dels residus no perillosos:  
Són els procedents del mateix desballestament, de tallers d'automoció i de l'arreplega de RAEE no perillosos, estos s'emmagatzemaran de forma ordenada a la intempèrie, sobre solera impermeable, executada formant conques vessants cap a engolidors que conduiran les aigües pluvials a la xarxa municipal de sanejament amb tractament previ al travessar l'arqueta separadora de greixos/olis.  
Es col·locaran contenidors, gàbies i depòsits per al seu emmagatzematge.  
Quant a la ferralla s'emmagatzemarà en el sòl a granel i es disposarà per a això de 7 cel·les amb murs de formigó de 3 metres d'ample per 2 metres d'alt, per a la classificació dels distints tipus de materials.  
  
Es destina una zona de desmuntatge de RAEE no perillosos, per a recuperar peces o components metàl·lics i posteriorment ser entregats a un gestor autoritzat.  
Descripció del procés productiu  
Les fases de l'ETR són les següents:  
1. Admissió de residus.  
Una vegada admesos els residus, es procedirà a la pesada dels vehicles en la bàscula que hi haurà en l'entrada de la instal·lació i al registre de les càrregues (característiques, quantitats, origen, data d'entrada, productor, ?).  
2. Emmagatzematge.  
2.1. Emmagatzematge de RP (incloent-hi RAEE perillosos).  
Es realitzarà temporalment, segregat per tipus de residu, senyalitzat i en lloc cobert, amb sòl impermeable i sistemes d'arreplegues de vessaments accidentals, com ara arqueta cega no connectada a la xarxa de clavegueram i safates de recollida.  
La zona d'emmagatzematge estarà inclosa en el sistema general de protecció contra incendis de la instal·lació, es disposarà de la suficient quantitat de material absorbent i este es gestionarà com RP o RNP segons la seua naturalesa.  
En la zona d'emmagatzematge de bateries usades s'utilitzarà en cas de vessament un neutralitzador d'àcids (bicarbonat sòdic), així com un punt d'aigua equipat amb banyera ocular.  
Els RAEE perillosos s'emmagatzemaran sense rebre cap tractament.  
2.2. Emmagatzematge de pneumàtics fora d'ús (PFU).  
Es realitzarà en un contenidor de 20 m³ en la intempèrie, la capacitat d'emmagatzematge serà de 500 pneumàtics, aproximadament 1.500 kg, la zona estarà tancada perimetralment.  
2.3. Emmagatzematge de RNP (incloent-hi RAEE no perillosos).  
- La ferralla fèrrica i no fèrrica s'emmagatzemarà a granel en l'exterior.  
- La resta de RNP s'emmagatzemaran en contenidors.  
Quant als RAEE no perillosos, es desballestaran només aquells que tinguen components que puguen ser fàcilment retirats i reciclatges, com ara: vidres, materials de plàstic, metalls fèrrics i no fèrrics[...].  
  
Anualment s'emmagatzemaran en l'ETR:  
- 290.763 kg/any de residus perillosos.  
- 487.700 kg/any de residus no perillosos.  
- 263.050 kg/any de RAEE, dels quals 178.050 kg/any són perillosos i 85.000 kg/any són no perillosos.  
3. Expedició.  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons l'Orde MAM/304/2002, de 8 de febrer, per les quals publiquen les operacions de valorització i eliminació de residus i la Llista Europea de Residus, són els següents:  
Residus no perillosos  
160103 Pneumàtics fora d'ús.  
160106 VFVU descontaminats.  
160112 Sabates de fre diferents de les especificades en el codi 160111.  
160116 Depòsits per a gasos liquats.  
160117 Metalls ferris.  
160118 Metalls no ferris.  
160119 Plàstic.  
160120 Vidre.  
160801 Catalitzadors usats que contenen or, plata, reni, rodi, pal·ladi, iridi o platí (Excepte el codi 160807).  
170401 Coure, bronze, llautó.  
170402 Alumini.  
170403 Plom.  
170404 Zinc.  
170405 Ferro, acer.  
170406 Estany.  
170407 Metalls mesclats.  
170411 Cables diferents dels especificats en el codi 170410.  
200140 Metalls.  
020110 Residus metàl·lics.  
160604 Piles alcalines excepte les del codi 160603.  
160605 Altres piles i acumuladors.  
160214 Equips rebutjats diferents dels especificats en els codis 160209 a 160213.  
160216 Components retirats d'equips rebutjats diferents dels especificats en el codi 160215.  
Residus Perillosos  
160107\* Filtres d'oli.  
160108\* Components que contenen mercuri.  
160109\* Condensadors de PCB/PCT.  
160113\* Líquid de frens.  
160114\* Anticongelants que contenen substàncies perilloses.  
160115\* Anticongelants diferents dels especificats en els codis 160114.  
160802\* Catalitzadors usats que contenen metalls de transició perillosos.  
160807\* Catalitzadors usats contaminats amb substàncies perilloses.  
160504\* Gasos en recipients a pressió (inclòs els halons) que contenen substàncies perilloses.  
160601\* Bateries de plom.  
Líquids de transmissió i altres olis hidràulics, olis del motor i de la caixa del canvi 130110\*, 130111\*, 130112\*, 130205\*, 130206\*, 130207\*, 130208\*, 130899\*.  
Combustibles 130701\*, 130702\*.  
Llots de separadors d'aigua/substàncies olioses 130502\*.  
Absorbents, materials de filtració, draps de neteja i robes protectores contaminades per substàncies perilloses 150202\*.  
Piles que contenen mercuri 160603\*.  
Sistemes coixins de seguretat 160110\*.  
Sabates de fre que contenen amiant 160111\*.  
Components i materials que, de conformitat amb l'annex II del Reial Decret 1383/2002, de 20 de desembre, continguen plom, mercuri, cadmi i/o crom hexavalent (bateries de niquel-cadmi) 160121\*, 160602\*  
200126\* Olis i greixos diferents dels especificats en el codi 200125.  
  
- RAEE sense components perillosos  
200136 Equips elèctrics i electrònics rebutjats diferents dels especificats en els codis 200121, 200123 i 200135  
€ RAEE amb components perillosos  
200135\* Equips elèctrics i electrònics rebutjats diferents dels especificats en els codis 200121 i 200123, que contenen components perillosos.  
160210\* Equips rebutjats que contenen PCB o estan contaminats per ells, diferents dels especificats en el codi 160209.  
160211\* Equips rebutjats que contenen clorofluorocarburs, HCFC, HFC.  
160212\* Equips rebutjats que contenen amiant lliure.  
160213\* Equips rebutjats que contenen components perillosos diferents dels especificats en els codis 160209 a160212.  
160215\* Components perillosos retirats d'equips rebutjats.  
200121\* Tubs fluorescents i altres residus que contenen mercuri.  
  
200123\* Equips rebutjats que contenen clorofluorocarburs.  
Tant els RP com els RNP seran entregats a gestor autoritzat.  
Tramitació administrativa  
Amb data 19 de desembre de 2014, l'Ajuntament de Sant Joanet remet expedient de sol·licitud de llicència ambiental per a l'ampliació de l'activitat «Ampliació de la superfície d'emmagatzematge de VFVU descontaminats i implantació d'una estació de transferència de residus amb línia de tractament de RAEE» situada en el polígon industrial Sant Joanet, c/ Sénia, 3 del terme municipal de Sant Joanet (València), a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de Prevenció de la Contaminació i Qualitat Ambiental.  
  
L'esmentat expedient consta de: estudi d'impacte ambiental, document de síntesi i certificat d'informació pública.  
El 23 de febrer de 2015, des del Servici d'Avaluació d'Impacte Ambiental es requerix a l'Ajuntament de Sant Joanet la documentació necessària per a poder completar l'expedient (projecte bàsic i certificat de compatibilitat urbanística).  
El 14 d'abril de 2015, es registra en la Direcció General d'Avaluació Ambiental i Territorial, la documentació remesa per l'Ajuntament de Sant Joanet.  
El tràmit d'informació pública de l'estudi d'impacte ambiental i el projecte de llicència ambiental es va dur a terme per mitjà de la inserció del corresponent anunci en el Diari Oficial de la Comunitat Valenciana núm. 7387 amb data 23 d'octubre de 2014, sense haver-se presentat al·legacions.  
Consideracions ambientals  
- Les principals afeccions associades a l'activitat seran les següents:  
  
Quant a l'afecció al sòl per possibles vessaments accidentals, la solera de la nau metàl·lica (on s'emmagatzemen residus perillosos) estarà elevada 0,3 metres respecte a la superfície de la solera de la zona exterior per a evitar l'entrada de les aigües pluvials.  
Gran part de la nau es destinarà a l'emmagatzematge de RAEE perillosos (frigorífic i congeladors) que es disposaran sobre la solera impermeable de la nau.  
Es preveu que els líquids perillosos s'emmagatzemaran en contenidors tipus GRG apilables i col·locats sobre tres cubetes de retenció:  
1. Per als depòsits d'anticongelants i llots separadors d'aigua-substàncies olioses.  
2. Per a depòsits d'olis i líquid de frens.  
3. Per a l'arreplega dels possibles vessaments de gasoil i gasolina.  
Les cubetes es preveu realitzar-les sobre la superfície de la solera de la nau amb un cert pendent de fons per a dirigir els possibles vessaments a una zona determinada i fer més fàcil la seua arreplega. Sobre les cubetes i a cota de la solera de la nau, es col·locarà un entramat de tramex sobre el qual s'ubicaran els contenidors.  
Si s'estima oportú les cubetes de retenció d'obra podrien substituir-se per cubetes prefabricades.  
Les aigües pluvials tant de la coberta com les d'escolament de les parcel·les, discorreran per la solera, executada formant conques vessants cap a engolidors, que les conduiran a la xarxa de drenatge, prèviament al seu abocament a la xarxa municipal seran tractades al travessar dos arquetes separadores de greixos/olis i sòlids (una situada en la zona d'ETR i l'altra en la zona d'emmagatzematge de VFU descontaminats). En l'actualitat hi ha instal·lat un decantador i l'altre s'instal·larà quan s'implante l'ETR.  
Periòdicament s'extrauen els llots i són retirats per gestor autoritzat.  
  
Quant a la contaminació atmosfèrica per sorolls, les fonts generadores de soroll són les següents:  
- Carretó elevador i telescòpic.  
- Cisalla giratòria.  
- Polp giratori.  
Les mesures correctores i preventives proposades en el projecte són:  
  
- L'activitat funcionarà en horari diürn.  
- L'estudi acústic indica que després dels mesuraments efectuats no sobrepassaran els límits establits en la legislació vigent en matèria de sorolls.  
- Es proposa la realització d'una auditoria acústica abans de l'inici de l'activitat.  
No s'ha considerat la necessitat d'establir mesures correctores per a previndre les possibles fugues de PCB, ja que el projecte preveu la no manipulació dels equips que en contenen, ja que s'emmagatzemaran sense rebre cap tractament.  
Consideracions jurídiques  
1. El projecte examinat constituïx, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
  
3. L'article 15 del Decret 47/2015, de 17 d'abril, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la resolució següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'ampliació de la superfície d'emmagatzematge de VFVU descontaminats i implantació d'una estació de transferència de residus amb línia de tractament de RAEE», promoguda per Desguaces El Cordobés, SL, ubicada en el polígon industrial Sant Joanet, c/ Sénia, 3 del terme municipal de Sant Joanet (València), sempre que es desenrotlle d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Es fa extensiu al projecte d'ampliació de l'activitat tots i cada un dels condicionants inclosos en la declaració d'impacte ambiental formulada amb data 15 de juliol de 2008.  
2. Els residus admesos en l'activitat seran els detallats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
3. L'emmagatzematge de pneumàtics es durà a terme en condicions de seguretat, prevenint riscos derivats de l'emmagatzematge excessiu, convé separar prou els residus i/o contenidors de manera que es facilita la seua inspecció. Tant l'emmagatzematge de pneumàtics com l'emmagatzematge de residus perillosos i VFVU descontaminats, tots ells han d'estar inclosos en un sistema general de protecció contra incendis de la instal·lació.  
4. En relació amb la zona d'emmagatzematge de residus perillosos:  
  
4.1. Els recipients d'emmagatzematge seran estancs i de gran resistència.  
4.2. Com a mesura complementària a la impermeabilització proposada, s'aplicarà pintura epoxi o alguna substància semblant, esta per la seua resistència a l'aigua i als contaminants químics s'usa com a sistema de protecció sobre el formigó.  
4.3. La reixeta del sistema d'arreplega de vessaments per gravetat de la zona d'arreplega de RP líquids, es mantindrà neta i el depòsit inferior es buidarà amb una freqüència suficient per a garantir que no es produiran vessaments.  
5. L'alçària d'emmagatzematge de residus no superarà la del tanca perimetral.  
5.1. Respecte a la forma de depositar o emmagatzemar la ferralla proposada, l'alçària aconseguida en la seua arreplega no superarà l'alçària de la tanca.  
5.2. Quant a l'emmagatzematge dels vehicles fora d'ús que es realitzarà en les parcel·les no cobertes i tancades sobre sòl impermeabilitzat, estos s'apilaran, sense sobrepassar l'alçària de tancament.  
6. A fi d'una adequada evacuació i tractament de les aigües residuals sanitàries i pluvials generades en el normal exercici de l'activitat, es connectarà a la xarxa de clavegueram del polígon. Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Sant Joanet. Si cal, s'aplicaran els tractaments previs pertinents per a complir amb els límits que s'hi establisquen.  
  
7. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat. S'hi inclourà un control documental de la recepció i entrega dels residus, així com la seua quantitat, naturalesa i codi d'identificació. Este registre documentat inclourà a més tota la documentació acreditativa relativa a accidents, fugues o vessaments, la seua arreplega i gestió posterior. La documentació del programa de vigilància ambiental estarà a disposició de les autoritats competents.  
  
8. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'Avaluació Ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 7 de maig de 2015.- El director general d'Avaluació Ambiental i Territorial: Juan Giner Corell.»  
  
València, 18 de juny de 2015.- El director general d'Avaluació Ambiental i Territorial: Juan Giner Corell.